විදේශීය රටවල රැකියා සපයන බවට පොරොන්දු වෙමින් රුපියල් ලක්ෂ 40 ක් පමණ පාණදුර සහ අවට ප්‍රදේශවල තරුණයන්ගෙන් මුදල් වංචා කළේ යැයි කියන මුස්ලිම් කාන්තාවක් සහ සිංහල තරුණයෙක් පාණදුර දිසා විනිසුරු සහ අතිරේක මහේස්ත්‍රාත් ක්‍රිෂාන්ති දොඩම්ගොඩ මහත්මිය මේ මස 19 දක්වා රක්ෂිත බන්ධනාගාර ගත කළාය.පාණදුර කෙසෙල්වත්තේ පදිංචි මොවුන් දෙදෙනා රක්ෂිත බන්ධනාගාර ගත කෙරුණි.ඔවුනට විරුද්ධව ලැබුණ පැමිණිලි මත පාණදුර පොලිසියේ විශේෂ අපරාධ පරීක්ෂණ අංශයේ නිලධාරීන් විසින් පරීක්ෂණ පවත්වා නඩු 10 ක් 05.01.12 දින පැවරීමෙන් පසු ඔවුන්ව රක්ෂිත බන්ධනාගාර ගත කරන ලදී.පාණදුර ජ්‍යෙෂ්ඨ පොලිස් අධිකාරි එච්. එම්. ධර්මසේන මහතාගේ උපදෙස් මත පරීක්ෂණ පැවැත්වේ..